Cesarhanmun/geonobi-data huggingface dataset:
地名: 慶州 (慶尚道, 府)
年: 1521.0

○丙子/傳曰: "臺諫雖論安瑭等奪加有差, 然罪旣同科, 則不可輕重之。 柳雲以下竝依安瑭, 盡奪告身可也。 文瑾雖已死, 亦可追奪。 且據臺諫之所啓名目, 以奉傳敎, 則外間亦知其所由矣。" 政院啓曰: "安瑭等事, 自上欲摘示其罪目, 故敎以各於名下, 書臺諫所啓名目, 此, 甚當矣。 但前者, 趙光祖等被罪之時, 不擧名目, 今獨擧之, 與前者有異。 今雖不擧罪目, 人將自知之, 請依前不擧其目, 何如?"傳曰: "前日之不擧罪目者, 乃急遽而然耳, 不無後論。 今以臺諫所啓, 各書其罪目, 作傳旨, 以諭外人可也。" 其傳旨曰: "前議政府左議政安瑭則誤國奸魁, 前刑曹參判柳雲、前慶州府尹柳仁淑則觀望附勢, 卒慶尙道觀察使文瑾則詭隨盜名, 前禮曹參議李成童乞憐求合, 前全州府尹鄭順朋則奴顔諂事, 前三陟府使申光漢則愚妄徵逐, 前金海府使朴英則眩名趨利, 竝宜告身盡行追奪。"

○甲辰/都承旨尹希仁以禁府堂上意, 啓曰: "順伊非如他罪人之類也。 承安處謙之謀, 而窺覘兵判入直與否于內兵曹者也, 而在逃不捉。 其同生弟莫孫居慶州, 其妻莫非居義興, 請行移本道搜捕。 又於京外捕告節目磨鍊, 何如?" 傳曰: "順伊者, 詩山正之婢, 而安瑭同生安璁之婢夫也。 只從其主之言, 豈爲謀逆乎? 其弟及妻所居之處, 則可搜捕也, 若別立捕告節目, 則似騷擾, 何以爲之? 以此問于大臣。" 希仁以大臣議, 啓曰: "順伊從安處謙之言, 往來窺覘者也。 若推問此人, 則或言其處謙所不言之事。 其居處則捕獲事, 下書而捕告節目則掛榜於京外, 何弊之有? " 傳曰: "依啓。"

○及第韓忠供云: "臣見, 近來在下之人, 事事奸詐, 至叛逆者累次有之。 臣在千里海上, 逆臣安處謙所爲之事, 萬無相干之路, 但在下之人, 奸詐如此, 故上亦人人而不信。臣被罪下歸後, 他無所聞, 前年四月間, 有所聞之事, 君父間凡所聞知, 無有所諱, 故直告。 退計四、五年間, 金湜、金淨家, 有時歸到。 武士金億濟稱名人, 偶然相見後, 前年正月, 臣謫巨濟, 日不記二月間, 金億濟以書信一度、脯醬一甁、晡肉二、三貼使送云, 居金海, 臣見書後, 還答送。 金億濟書辭, 唯安否而已, 別無所言。 其後, 日不記三、四月間, 金億濟來到巨濟臣所接處, 日已暮。 臣在前, 計料金湜亡命, 湜之所相知之人, 萬一相見, 則臣恐參亂逆之事, 稱醉酒不見, 使宿主人家, 億濟怒其不見己, 稱接他處出歸。 翌朝, 持酒一器還來, 臣不得已出見。 飮酒說話次, 億濟云: ‘近來, 國事大毁, 小人用事, 君子貶斥。’ 等事, 抗憤說話, 因言: ‘金湜逃亡, 合於事理。’ 且云: ‘所居近處雜人等論金湜亡命有罪之事, 吾言無罪, 昔孔子微服過宋, 此亦類是等言, 詰議言之, 其人等風靡不能答。’ 云。 因言: ‘慶州府尹柳仁淑、金海府使朴英、漆原縣監河珽等來會金海府, 留宿飮話, 爭言朝廷之事, 憤怨不已曰: 「在朝之人皆恃李長坤, 遂有此事, 若無此人, 無難事。 今聞, 長坤因沐浴, 東萊下來, 思欲除去。」 云。’ 臣聞言, 卽時抗言曰: ‘何以出如此狂悖之言乎? 到處妄說, 則必生事, 竝陷無罪之人。 大抵, 君父一體。 今人父, 罪責其子, 則其子果可以反亂乎? 深思此理, 明知事理不可如是。 且吾輩皆有奴僕。 厥主罪責其奴子, 則奴子或逃去、或反逆, 於體統何如? 儒者讀書, 必遵其義。 古云: 「父雖不慈, 子不可以不孝。」 亦云: 「爲人臣子者, 不知《春秋》之義, 必陷首惡之名。」 且孔子微服過宋, 只備不虞耳, 非君臣間事。 孔子於君臣間, 豈有背命逃亡之理乎? 汝之凡所言, 皆狂亂悖逆。 如是不已, 必生大禍。’ 反覆論說次, 億濟卽愧赧俯伏, 不出他語。 臣亦不更問金湜去處, 又不問汝之知不知柳仁淑等說話, 節目首尾, 竝皆不問, 仍饋朝飯,警戒送之。 億濟以武士, 不知學理, 臣所言文字間事, 通曉與否, 不可知。 臣今所達言辭, 先後節目, 日月已久, 昏病, 不能盡省, 加減、詳略, 未必盡同其時。 然大槪不外于此, 若問億濟則柳仁淑等說話及臣之爲心, 一一灼知。 臣果有憤怨懷二心, 則仁淑等皆知重鎭近於臣之所在, 聞其事, 豈不相通, 贊助以成乎? 臣自被罪後, 常慮無賴之徒, 懷憤致禍, 臣有兩弟, 使不上京。 臣之常時用心如此, 遠在千里之外, 得與無賴亂逆之事, 情理萬無。 實有二心, 則聞億濟之言, 不與相通, 而與遠在無賴安處謙等相通, 情理萬無。 大抵, 下人多詐, 誣罔 聖明者有之, 故今之所達, 雖不與此事相同, 臣子之義, 不可絲毫有隱諱之事, 故前後所聞, 一一開達。 臣之字參於錄中, 則事之始終論議, 告者必相知之。 面質論辨, 則眞僞卽現。 小臣往巨濟後, 食傷與心疾大發, 未得食飯, 惟酒是賴。 心氣虛困, 飮輒放狂, 殊失拘撿, 常處官府之側, 勢不能避遠。 時時飮酒放散, 及到醒時, 臣亦思念前愆, 深自愧悔。 自金湜亡命後, 不出入官府, 不通外人。" 仍杖訊, 不服。
地名: 慶州 (慶尚道, 府)
年: 1534.0

○壬戌/傳于政院曰: "卽見慶尙道觀察使書狀, 今雖禁忌, 事甚驚愕, 故言之矣。 自古盜賊, 無歲無之, 然奴婢殺主,
                【慶州居進士南世豪奴, 大上佐、小上佐等, 連引賊人張無作只, 同殺其主世豪。】
               (誤)
                〔誠〕
              稀世之事, 其爲驚愕, 莫大於是。 賊人張無作只受刑二次, 如此苦熱, 若或隕命, 則不得明示典刑。 卽速畢推啓覆, 以正典刑事, 令刑曹爲公事以啓。 且張無作只刦奪全州居前參奉崔守洪處女, 率歸于江原道
              寧越郡, 才人知邑同家依接云。 彼知邑同, 若與張無作切親之人, 則其在人情, 勢不得首告也, 若非親戚, 則可因里正等告官, 而不告。 慶尙道觀察使, 已移文于江原道觀察使, 彼知邑同者, 使之捉囚矣。 然其家屬之人, 則不及焉, 豈有在家不知之理乎? 知邑同家屬之人, 竝令捉囚推問事, 言于刑曹。"
地名: 慶州 (慶尚道, 府)
年: 1537.0

○大司諫黃憲啓曰: "臣見忤於三凶, 固非一事, 而亦非一日。 恐陷禍網, 居常慄慄, 臣於公衙之外, 如非不得已之事, 則雖朋族之間, 亦未嘗往來。 今聞許坰之招, 以臣與尹元老、尹安仁爲窟穴, 日夜會議云。 臣與元老, 曾不相知, 亦無言面之時。 與安仁, 雖作同僚, 安仁於去夏患病受由之時, 臣一往問病而已, 亦無會議之事。 三兇之構成虛事, 陷元老等於大網, 而必以臣爲援者, 將欲媒禍於士林也。 使許坰, 發之於玉堂, 安老倡朝廷而出, 則不特陷臣等於大罪, 其危朝廷, 覆宗社, 間不容髮。 聞安老當初, 知其事之將發, 委送奴, 招許沆、蔡無擇于廬所, 陰謀密計, 以爲若有不幸之事, 則不可無衛身之備, 至於其家, 設機械以待云。 許坰以許沆心腹, 締結其間, 連夜屬耳相話, 則三兇之陰謀秘計, 坰實知之。 臣旣爲三兇之一敵, 而又騰於許坰之口。 忝在諫長, 共論其事, 非獨於臣心未安, 亦豈無後日之議乎? 請遞臣職。" 臺諫啓金謹思事。 又啓: "許坰更招, 只以搆虛陷害士林之語納招。 禁府以爲盡服, 而屬耳之語, 不爲窮推, 遽請照律, 至爲非矣, 請令窮推得情。" 憲府又啓曰: "刑曹參議趙琛, 前者多有邪慝之事, 不合六曹堂上。 且今當天使出來之時, 守令無故遞代, 迎送有弊。 成川人民, 於前年天使往來之時, 極爲困弊, 今又有天使之奇。 不可以迎送之事, 重困民力。 成川、慶州, 竝令仍任。 平山府使洪禹碩, 年老昏暗, 不能治事, 請遞。 河東縣監吳繼孫, 人物庸瑣, 不合臨民之任, 請遞。 刑曹正郞陳德麟, 人物庸妄, 不合六曹郞官, 請遞。" 諫院又啓曰: "刑曹參議趙琛, 所失甚多, 不合六曹堂上, 請遞。 成川府使孔瑞麟, 今爲慶州府尹。 如此天使之時, 兩邑迎送, 皆爲有弊。 請竝令仍任。 司書洪春年, 人物輕薄, 不合東宮僚屬, 故今已越署經。 請遞。" 大司憲梁淵啓曰: "今見許坰招辭, 擧權輗及臣之名, 以關係國家之語, 紿陷士林。 士林孰不爲國家憂慮乎? 臣與權輗, 亦有此事而爲慮, 則有之矣, 別無議論之事, 而此人之招至此。 臣時在憲府之長, 名謄奸人之口, 豈可安然在職? 請遞臣職。" 答兩司曰: "皆如啓。" 答黃憲曰: "許坰招辭, 雖百端言之, 許沆之構成虛語, 欲陷士林, 人皆知之, 勿辭。" 答梁淵曰: "許坰招辭, 雖或如此, 本不相關, 人皆知之。 勿辭。"
地名: 慶州 (慶尚道, 府)
年: 1539.0

○壬戌/御朝講。 上臨文曰: "人君所以立國者, 以其有紀綱也。 紀綱立然後, 朝廷有所尊嚴, 而百官奉行法令矣。 然則爲治者, 可不以紀綱爲先務乎?" 領事尹殷輔曰: "夫紀綱者, 脈也。 國之所以爲國者, 以其有脈也。 爲人君者, 所當扶植也。 且爲觀察使者, 受國家方面重任, 豈不欲嚴明殿最哉? 但其耳目, 有所不及, 故不得爲之耳。 守令之賢否, 雖或聞之, 而疑皆出於毁譽之言, 不可盡信, 故褒貶之際, 賢者或居下, 而不賢者反居上。 此無他, 所聞失實故也。" 持平尹元衡曰: "凡褒貶, 或出於毁譽者, 果有之, 然其間雖分明, 當置下等, 而觀察使牽於情勢, 不敢下手, 此褒貶之所以爲不嚴也。" 同知事黃憲曰: "監司周年間, 僅巡一二度。 入其境則田野闢, 入其邑則鋪陳器皿, 稍加淨潔, 若問公事則善應答, 雖有貪殘之實, 何足以知之? 其間雖或有恭儉愛民之守令, 而見於外貌者, 若不治之, 則其實惠之施於政者, 亦不得知也。 以此褒貶之得其實, 爲難也。 近來人心暴惡, 在下者, 必凌慢其上。 慶尙道古稱淳厚之地, 而亦爲頑暴。 慶州府尹吳準, 專不治事, 或云以老病而然也, 或云以失職不得志而然也, 二者皆爲非矣。 一日, 有一官奴之子, 突入衛內, 多般凌辱云。 問其根因, 則此奴於吳準, 別無嫌怨, 而但其父官奴者, 欲爲老除, 而以其不坐, 故未得老除, 常懷憤恚之際, 聞吳準遞還, 卽發怒致辱云。 大抵官屬之人, 非不知守令之當尊, 而尙且如是, 至爲駭愕, 故觀察使已令推之矣。 然此最關風俗之事, 各別推鞫痛治何如?" 大司諫沈連源曰: "帝王友愛之道, 於君德最大, 而後嗣所當法者也。 近來自上友愛之情, 可謂至矣。 然先王之子孫, 不數接見, 似爲闕典也。" 上曰: "此言至當。 前則數爲接見, 近則連有災變, 且王子等, 或有受由者, 或有病患, 不得數見耳。"

○傳于政院曰: "慶州官奴陵辱吳準事, 至爲過甚。 當別遣京官推鞫, 但如此凶年, 似爲有弊。 令都事治之。"

○辛未/御朝講。 上曰: "忠淸道、慶尙道武科擧子等作羅, 前古所無。 此必不中者, 冀其罷榜, 至此作羅, 其風甚頑, 漸不可長, 故特遣敬差官推鞫矣。" 大司憲尙震曰: "武人等頑暴無識, 欲罷其榜, 敢爲此大羅也。 然鄕試試官, 例用私情而不公, 故擧子等, 往往懷憤而作亂也。 先治擧子後, 又竝推試官何如?" 上曰: "擧子之作亂, 實由於試官之失道, 所當推之也。 然罪試官而罷其榜, 則恐陷於術中, 故初欲推試官, 而姑待擧子之畢推, 觀其招辭而推之, 未晩也。" 震曰: "今年失農尤甚, 而守令等, 專不恤民, 常時不爲救荒之備, 至於飢饉荐臻, 乃備草食, 此末也。 古人云: ‘三年耕, 餘一年之食, 九年耕, 餘三年之食。’ 方今蓄積無幾, 公債之散在民間者, 虛張其數, 故若少有凶歉, 則民必阻飢。 此乃由於侈用傷財, 而不尙儉素之所致也。 且每遣御史, 摘奸其守令不法之事, 此固美事也。 然其貪汚虐民者, 見罷宜矣, 其間雖或愛民之吏, 亦以御史所捉而見罷, 非徒迎送有弊而已, 見罷未久, 旋卽敍用, 又無懲戒之意。 如此凶年, 發遣御史, 恐無益也。" 檢討官權轍曰: "武科擧子作羅事, 遣敬差官推鞫至當。 臣傳聞, 慶州官奴突入衙內, 凌辱府尹
                【吳準。】
              云, 此事至爲驚愕。 只令本道推之, 則必以爲尋常矣。 今下去敬差官, 幷推此人何如?" 上曰: "此言至當。" 震曰: "吳準, 雖庸愚之人, 爲一邑之主, 而官奴突入凌辱, 此頑暴之甚者也。 常時以賤凌貴, 固不可也。 況以官奴而凌辱其邑宰乎? 令敬差官推鞫, 則自知爲重事也。 以賤人而打士族, 則全家徙邊, 此律外之法, 棄而不用宜矣。 前者金謹思奴子, 有打傷生員李友閔。 其時以爲過甚, 而建白此法, 徙謹思奴子於邊地。 《大明律》良賤相歐條, 其法不重, 此無他, 以中朝無士族也。 我國則貴賤名分甚嚴, 如此之人, 不可不嚴治也。" 上曰: "全家徙邊之法, 古無是律, 而頃者權奸所立, 故議于大臣而不用, 然當隨其罪之輕重而上下也。" 震曰: "常時雖不至大獄, 而笞杖之刑, 亦非小事。 用刑之際, 所當愼也。 刑官等, 類多不知推鞫之道, 而欲以威力制之, 自以爲寧失於濫刑, 而不致意於謹刑。 臣意以爲, 《棠陰比事》, 折獄之事, 無不詳載。 請印出頒賜, 使之熟讀, 則折獄之際, 庶有所補。" 上曰: "爲刑官者, 以欽恤爲心, 則不至於濫刑矣。 今之刑官, 每遇推鞫之事, 期於得情, 而每致傷於杖下。 其間豈無冤枉之事乎? 《棠陰比事》, 斯速印出, 而頒布中外, 使知決訟首尾, 則庶無此弊也。"

○傳于政院曰: "見慶尙道觀察使
                【金正國。】
              啓本, 順萬,
                【慶州官奴。】
              凌辱吳準者也, 順山, 其父也。 順萬本有狂疾, 故赤身突入衙內叱辱云。 若其父母, 敎誘而然, 則父母豈隨往而見乎? 三切隣招辭, 亦言其本有狂疾云。 待鄭大年推考後, 爲公事可也。 然敬差官, 若刑其父母, 則杖下必至隕命, 是可慮也。"
地名: 慶州 (慶尚道, 府)
年: 1544.0

○甲戌/諫院啓曰: "慶州府尹權纉, 通政未久,
                【辛丑年爲通政。】
              遽陞嘉善。 且府尹雖二品職, 通政可爲守職, 乃以未久之人, 特授重加, 物情未便, 嘉善加請改正。 宗簿寺主簿成子淸, 前以一家悖戾之事, 被論
                【子淸爲稷山縣監時, 其妻以鐵片撲子淸所奸婢子之頭, 慘酷之刑, 無所不加, 竟至於死, 而子淸不能禁, 故前者諫院啓罷。】
              見罷。 今不可爲糾察之任, 請遞。" 答曰: "慶州府尹守職之差, 予非不知也, 以外官而除授, 則不必加也。 權纉則曾經承旨, 而今又時在承旨, 故考諸官案, 則爲堂上亦已四年, 玆以特加耳。 爲堂上四年而陞授二品有無, 當問前例于吏曹而發落, 故不允。 成子淸事如啓。"

○庚戌/御朝講。 知事李芑曰: "臣往見加德島, 則水草有餘, 又多石, 可易築城也。 但加德近處, 倭不得來泊, 則必泊於烟花、欲知等島, 故其間防禦最緊, 宜於釜山浦等處, 增加土兵也。 左道水營, 若移設於多大浦, 則形勢不當。 右浦, 非但在於賊路初境, 釜山浦往來之倭, 皆由於此, 主將不可不知, 事勢甚難。 東萊本殘邑, 而奴婢不足, 各司奴婢, 抄出加給, 俾令蘇復爲當。 前者, 熊川不挈家, 而東萊則挈家, 限蘇復, 東萊亦令勿挈家爲便。 梁山、昆陽, 前爲內地, 今則梁山爲東萊傍郡, 昆陽近於烟花等島, 防禦俱最緊, 因其守令遞時, 或差知武事文臣, 或武臣可也。 前則倭奴歸順, 故防禦不緊, 自蛇梁生變之後, 僉使、萬戶等, 始爲措置, 論其大槪, 則兵、水使, 不可不擇差。 且赤梁城中, 無井泉, 常汲於七八里之外, 水使尹倓, 欲移鎭有水處, 而無朝廷之令, 故未敢也。 若許移則役以闕軍, 別無弊事也。 水營可移於海雲浦, 而但於無事之時, 不宜遽移, 徐以便宜移設, 似可。 且左道則難於作賊, 故防禦似歇, 右道乃直來要衝之路, 防禦尤緊, 當更加措置也。 薺浦、熊川軍卒, 皆在減省, 而倭人接待, 亦於釜山浦, 則薺浦僉使, 不須以堂上爲之也, 但朝廷徐宜處置也。" 上曰: "此等事, 已命會議闕庭爾。 宋欽之疏亦曰: ‘擇將鍊卒爲上。’ 云, 若以擇將鍊卒爲尋常而不之察, 則誤矣。" 執義韓㞳啓金舜皋事, 不允。 㞳又曰: "慶尙道風災太甚云,
                【慶尙道觀察使權應昌書狀云: "八月十九日, 長鬐縣東風大作, 翌日, 大雨又作, 益加亂吹, 屋瓦飛落, 大木或折或仆, 禾穀損傷, 或拔根葉。 八月二十一日, 慶州府東北風大作, 境內禾穀, 半致損傷, 至翌日, 金海府, 大風振作, 早穀零落, 晩穀損傷云。"】
              減租等事, 不可不念。 殿下卽位四十年, 憂勤則至矣, 而災變不息, 變不虛生, 必有所召。 自上須如桑林六責, 反躬省愆, 節用愛民乃可。 苟不節儉, 則府庫虛疎, 人民困窮, 故節儉最當。"
                【時, 內用無節, 府庫已竭, 引納之弊, 四方不堪, 故及之。】
              上曰: "災變不止, 而風災亦甚, 更加省察可也。" 領事尹仁鏡曰: "風災甚大, 禾穀損傷, 政府亦欲議之。" 上謂李芑曰: "前月, 聞慶尙道
              倭船見形云, 而後無聲聞, 此烟花、欲知島往來船耶?" 李芑曰: "此必採漁者, 故不見其去爾。 然頻數見形, 則邊將必爲用心, 而防禦矣。"
地名: 慶州 (慶尚道, 府)
年: 1546.0

○大司諫權應挺、執義元繼儉、司諫陳復昌、掌令李英賢ㆍ尹雨、持平李樞、獻納姜偉、持平李元祿、正言李戡ㆍ朴民獻等
                【大司憲尹元衡病不來。】
              啓曰: "頃者兇逆之徒, 與尹任、柳灌、柳仁淑交通締結, 陰圖不軌, 唱爲擇賢之說, 其兇陰情迹, 昭著無疑。 亂賊之罪, 王法所不赦, 人臣所不共戴天, 當不分首從, 以正王法。 而乃用寬典, 刑厥元魁, 罔治脅從, 使反側之徒, 迄保性命, 人心憤鬱, 久而愈激, 追正王法, 在所不已。 羅湜以兇悖之人, 常懷不軌之心, (當)
                〔嘗〕
              在中宗朝, 構成易樹之說, 乃曰竊負東宮,
                【卽仁宗大王。】
              避居慶州, 是旣爲二聖之逆臣。 而及上卽位之初, 與逆賊李煇等共唱擇賢之說, 兇言悖論, 又發於賊瑠之招。 鄭源與柳灌, 同居一里, 朝夕相從, 陰謀秘計, 無不共議, 方仁宗大漸之時, 以承旨在政院, 公然唱說于同僚曰: ‘主上病革, 人心屬望, 當在于誰?’ 陰試他人之意。 羅淑、李若海, 俱以玉堂之官, 奴事柳灌、柳仁淑, 凡爲兇謀, 一一稟議, 且以慈殿爲不可攝政, 大唱邪議, 不有國母。 今此四人, 罪關亂逆, 兇慘之狀, 人所共憤, 不可(二)
                〔一〕
              日苟容於天地之間, 只竄于外, 失政莫甚。 請依律定罪。" 答曰: "當初除逆賊之時, 予示寬仁大度, 至今人心如此, 不可不治。 竝賜死。 負東宮避居之言, 至爲驚駭。"
地名: 慶州 (慶尚道, 府)
年: 1561.0

○議政府請褒奬孝友、節義。 東部居參奉鄭元麟、幼學鄭元麒,
                【世以忠孝傳家, 兄弟, 自少篤於友愛。 其父母死, 親執祭奠, 晨昏哭慕, 雨雪不廢。 不脫衰絰, 不施櫛浴, 啜粥三年。 凡家廟四時朔望之祭, 一依《家禮》。 元麟死,元麒罄財送終, 葬後不近妻, 不食肉, 哀慟涕泣, 至今益篤。】
              旌門賞職; 幼學黃允謙、
                【豊基人。 少時喪母, 哀毁盡禮, 朝夕奠, 至今不廢, 出入必告。 每雞初鳴, 必具冠帶, 稽顙北辰, 願添親齡, 父所往來之路, 必自鋤治, 孝行純篤, 終始如一。 其兄得謙遘疾, 斷指嘗糞, 孝友兼至, 人無間言。】
              幼學金應璧、
                【慶州人。 性本純厚, 兄弟友愛, 相與和樂, 以養父母。 其遭喪, 一遵古制, 應璧親負土石以葬。居廬之日, 霖雨浹旬, 一夕有聲, 自父墳呼應璧者三。 應璧聞聲驚動, 上墓彷徨之際, 北山崩,壓廬舍。】
              正兵金世溫、
                【梁山人。孝心純至, 父死哀毁踰節, 親自擔土, 以襄其事。 結廬於墓側, 三年不出洞口。 一夕有虎來叫, 世溫向虎自責曰: "孝心未至, 祭祀不潔耶? 爾何至斯?" 虎卽俛首而退。 服闋時, 祭肉難備, 世溫仰天號泣, 虎獲獐, 置于墳前而去。 至今素食, 不廢朔望之祭, 與人言, 輒流涕。】
              東部居私奴徐莫同、
                【天性溫柔, 孝友兼至。 其父死, 素服三年, 別設簇子, 以表其像, 凡有節物, 必薦之, 未薦則不敢食。 其母年過八十, 遘疾不起, 一日氣絶, 斷指燒灰, 和水以灌, 移時復起, 至今存焉。】
              處女金氏,
                【金山人, 彭宗之女也。 有叛奴引群盜, 戕殺其父, 白刃交下, 處女年纔十五, 挺身翼蔽乞曰: "家財唯意所取, 只活父命。 如不欲財, 願以身代。 賊感其言, 未卽殺之, 勢甚鴟張, 父竟未免害。 處女至今不食, 哀毁骨立。】
              旌門復戶, 幼學許需、
                【其母得胸腹痛, 百藥無效, 一日病勢轉急, 氣絶移時。需急斷手指, 和藥以進, 其母卽蘇。】
              百姓李介未致、
                【蔚珍人也。年纔十八, 其母狂病、瘧疾, 一時兼發, 或蘇或絶, 至于二年之久。 介未致自斷手指燒灰, 和酒以進, 其病卽差。】
              
              金石、
                【蔚珍官奴也。 其父得厲瘧, 百藥不差, 金石斷其手指, 燒灰和酒以進, 其病卽差。】
              
              金氏、
                【蔚珍人, 前參奉崔永淸妻也。 其母得瘧幾死, 金氏自斷手指, 燒灰和酒以進, 其病卽差。】
              
              鄭氏、
                【慶州人, 李竚妻也。 事親事兄, 孝友兼至, 治家有法, 隣里嘆服。 不幸其夫早死, 親母亦罹沈痾, 鄭氏哀毁過制, 骨立成疾。 然必親具奠需, 祭亡夫, 親備藥物, 進病母。 不侍母側, 必在殯前, 日夜痛泣, 攀號擗踊, 有時氣絶, 行路聞之, 莫不墮淚。 生父四節衣服, 亦皆自辦, 以時進之。 纔經一年, 母亦捐世, 鄭氏哀慕哭踊, 仍致澌盡。】
              
              李氏、
                【慶州人, 世憲女也。 夜有盜入其家, 拔劎欲殺其父, 李氏突入大叫曰: "吾父病深, 何忍强殺?" 卽以身翼蔽, 賊曳出其父, 斫傷頭面。 李氏追出抱父, 賊益怒, 又斫李氏而終不能害。】
              
              姜氏,
                【河東人, 正兵崔泳妻也。 其父得狂疾, 姜氏自斷其手指以進, 病卽愈。】
              旌門; 百姓金仁福、
                【伊川人。 其母卒得胸腹痛, 竟日極苦, 至于氣絶。 仁福自割其右脚腿, 細切和水, 灌注口中, 其母復蘇。】
              內需司婢德今、
                【楊根人。 其父被惡虎所壓, 德今與其母, 挺身出救, 以搶刃剌虎右脅, 虎棄父, 而又壓其母。 德今又以所刃打傷, 虎鼻至於破裂。 虎重傷力困, 退伏林藪, 父母俱免。】
              
              抱川官婢德今、
                【自始䈂爲人之妾, 專志靡他, 夫死之後, 益堅其操。有一强暴者欲汚之, 德今抽刃自誓, 澟不可犯。 視父嫡子如己出, 艱備婚裝, 以成醮禮。 夫墳在楊州, 朔望則必往哭。 寡居至三十八年, 日篤守信, 年今七十矣。 有一子身死, 其妻淫奔。 德今引與同居, 感化愧悟, 不復有他志。】
              
              星州居私婢莫德,
                【嫁夫經一旬而死。 自是日夜痛泣, 凡齋祭盡心致誠。 家居不解衣裳, 常着行纏, 把其刀劎, 用以自衛, 出門如見男子, 則輒避異路, 未嘗近。 其母欲奪志, 斷髮自誓, 以示不改之意。 常欲自絶, 以其母老, 隱忍不敢爲。 平居,老母適口之味, 賣衣服以備之。 母至八十餘歲而逝, 凡齋祭葬事, 極致哀敬, 口絶水飮, 澌盡而死。】
              賞物復戶。
地名: 慶州 (慶尚道, 府)
年: 1595.0

○備邊司啓曰: "今見左兵使書狀, 則有被擄出來人, 還入賊中, 言於淸正以慶州諸將, 軍孤糧絶之狀, 極爲駭愕。 軍機漏通, 事多類此, 不覺寒心事, 傳敎矣。 此事臣等亦聞於蔣希春。 希春之言曰: ‘今番入賊中, 則倭將喜以指其所(著)
                〔着〕
              耳掩曰: 「聞汝受賜於朝廷云, 此其耳掩耶?」 又曰: 「賜馬安在? 乃汝所乘馬乎?」 以此觀之, 則倭之所聞知, 不但諸將陣中之事也。 雖京城動靜, 無不一一詳聞也。 倭賊最先偵探。 今又我國之人, 與倭賊蕩狎無間, 與之往來, 互相市易, 略無防禦。 近日則軍糧乏絶, 滋甚於曩時, 陣中來屬之人, 太半分遣, 任其所之。 其人旣爲飢餓所迫, 則何地資生? 不過還入賊中矣。’ 希春又言: ‘頃日誘引出來我國之人九十餘名, 來投於兵使陣, 兵使以無食, 送于慶州府尹, 府尹又以無食, 推調於他處, 往來困頓, 已經十餘日, 漸就耗散’ 云。 其爲痛慘, 莫此爲甚。 此事今當密諭於都元帥及兵使以下諸將, 使之嚴加約束。 然我國之事, 賊中無不卽聞, 若不爲方便設法禁之, 而遽曰: ‘朝廷有令, 此後勿與倭賊相通, 犯者抵罪’ 云, 則交通之弊, 初不能禁, 而賊之含憤肆毒, 此亦一階也。 大抵軍中之事, 伸縮動靜, 專在於將帥臨機默運之如何, 事事若欲待朝廷遙制而爲之, 則其可及乎? 都元帥兼統左、右道諸將之權, 凡所指揮申飭, 皆在其手。 傳聞元帥所在, 與左、右道絶遠, 而以莫重機關處置之事, 專委於武將之身。 當此事機危迫, 呼吸變遷之際, 脫有疎虞, 則後雖欲收拾, 其可得乎? 此臣等之晝夜痛慮悶念, 而不知所出者也。 且觀高彦伯狀啓, 則軍糧之事, 尤爲悶迫。 洪履祥狀啓, 欲撙節裁損, 以爲繼餉之計, 意非不可, 但在平時, 則猶之可也, 今則賊勢如此, 而衝突之變, 又未知在於何日。 假使冬月防戌稍歇, 而陣中之軍, 皆是團聚召募之兵也。 一散之後, 强者投入於賊中, 弱者顚死於丘壑, 不然則散爲土賊。 後日防急之時, 雖有食而更欲召募, 其可得乎? 履祥之計, 亦有見於糧餉之難繼, 而未見於散軍之難集也。 此等之事, 皆係大叚成敗之數, 臣等亦罔知所措。 當初本司措置慶尙左道糧餉之策, 則大槪以前年田稅幾何, 奴婢身貢作米幾何, 上番軍士番價作米幾何, 以此通融, 各邑捧上現在之數, 知其足支幾軍幾月之糧, 然後又以各陣抄出赴戰民丁, 自願納米免防者及兵、水營常時入防之軍, 願爲納米者, 此外多少間募粟所得者, 秩秩收合, 使有條理, 然後使都事, 專當左道之事, 督察各官怠慢, 而兼察各陣諸將橫濫之弊。 此猶未足, 則左道之軍, 輸運湖西、關東之穀, 添補其數; 右道之軍, 輸運湖南之穀, 添補其數。 其所經歷措置, 可謂不遺餘力, 此外又豈無還上所捧之數乎? 文移絡繹於道路, 而國門之外, 未見捧行, 頭緖日紊, 而民力益窮, 處處軍卒, 皆以飢餓潰散來告, 前頭之事, 將若之何? 此臣等之尤所痛悶者也。 今別無他策, 更以此等辭緣及高彦伯書狀曲折, 下諭于洪履祥及都元帥, 令其參酌事勢, 極盡措置, 與諸將互相論議, 從長善處, 以處大事爲當。 兵火四年, 尙無了期, 此後繼糧之策, 尤無可奈何。 今年幸以相持不動, 如前年農民稍得耕作, 則各陣所當致力者, 惟在於屯田一事, 而亦以得種爲難。 其處諸將, 如金太虛者, 所率蔚山之軍, 皆是百戰之士, 而寄寓他境, 飢餒益甚於他陣之軍, 所見慘惻云, 言之令人淚下。 空名、告身及免賤、免役帖數百餘丈, 成送于太虛等諸將, 使之粗辦種子, 率其軍人, 力於耕種, 此亦急切之事, 而聞其處諸將之意亦然, 急速下送爲當。 軍糧次知之人, 前則使都事鄭士信爲之, 士信己遞, 而今則李埈爲之, 亦未知無故赴任與否。 且聞洪履祥從事官鄭協, 亦以母病出來云, 糧餉之事, 恐無句管之人。 自此別遣勤幹盡心職事文官一人, 爲鄭協之代, 急速馳去, 專管左道之事, 而右道則仍責徐渻措置, 亦似宜當。 敢啓。" 答曰: "依啓。 如此等事, 斯速指揮, 使之用意(著)
                〔着〕
              力, 及時爲之。 且今聞蔣希春之言, 則尤爲駭愕。 凡事如此, 何事可爲? 此等事, 亦皆元帥之責也。 大槪諸將等, 比前尤爲解弛, 有若放心者然。 其無乃近於古人所謂, ‘媚盜曰: 「盜將愛我者’」 乎?"

○接伴使李恒福馳啓曰: "副使入倭營時, 先令可信人, 跟 天使而往, 臨還, 天使貽書於臣, 極謝自上款接之禮, 兼及戀臣眷眷之意。 且令留駐慶州, 俟其渡海。 其意蓋因彼中供億, 多不如意, 時時令臣, 措置諸具而送之也。 天使初到, 沈遊擊言於將官等曰: ‘倭奴甚毒, 若有不耐事, 拔劍刎人, 不計其死, 愼勿放心。’ 將官因此會諸軍諭之, 故軍丁則屛氣不敢自恣。 其中或有狂逞者, 若以非理, 橫加凌暴於倭奴, 則便按劍相向, 以此切不敢與之相較。 淸正則時無渡海之意, 故天使不得已先邀正使入來, 然後彼乃渡海云。" 上下備邊司。
地名: 慶州 (慶尚道, 府)
年: 1598.0

○政院以麻提督接伴使意, 啓曰: "昨夜, 軍門差官邵應忠, 於慶州地擒得降倭一名, 原係買賣倭奴, 與他倭有嫌, 逃出投陣。 伊倭供稱, 淸正切欲講和, 添來倭賊, 亦令留在中路, 等待此邊消息。 若和事不成, 則當盡數調來, 再圖兇計, 和事成, 則淸正親往日本, 稟於關白, 而只留一將於釜山, 餘皆撤回云云。" 敢啓。 傳曰: "知道。 如果此說行, 國事去矣。"
地名: 慶州 (慶尚道, 府)
年: 1605.0

○江原道嶺西寧越、旌善、春川、平昌、麟蹄、原州、橫城等官, 今七月十七日爲始, 東風連日大吹, 海中白鷗, 蔽天飛來, 所見駭異。 二十日夜, 下雨如注, 洪濤巨浸, 卒然橫流, 衝突客舍、官廳、軍器、倉穀, 大而僧居、小而村落, 水之所經, 盡爲漂沒, 牛馬、家藏, 亦盡漂溺無存。 春川則昭陽亭樓撥毁, 人物、廬舍, 盡數墊沒, 百穀埋損, 沙石覆沒。 登高望見, 哭聲相聞於四野, 鷄犬鳴吠於浮屋之上, 亦有著枷罪人, 浮來水上。 寧越人家, 至於三百三十九幕浮去。 嶺東則江陵府五里程外, 有水曰南大川, 自前防水, 川邊植木, 堅築堤防, 本府設立後, 自南門之外, 官奴婢幷百餘家及他百姓私奴婢數多居生。 大水猝至, 防川水口衝破, 轟突之聲, 崩山拍海, 勢掀天地, 百餘家官奴婢等卒然遇之, 罔知所措, 各聚家上, 或乘木, 木拔家破, 一時漂流, 妻子、同生一族, 同結衣帶以死。 呼哭之聲, 干雲徹霄, 凡有耳目, 不忍聞見, 府使金弘微親到南城, 大慟而已。 田畓幷千餘石地埋沙, 大小人家竝皆漂沒, 人無依接。 自大嶺至海邊, 膴膴原田, 唯見白沙彌漫, 牛馬溺死, 不知其數。 麟蹄則一百二幕漂去, 水災在嶺西尤甚慘酷。 官舍、公廨、鄕校、倉庫盡爲漂流, 官門五里, 數百年生長松木, 摧折拔根, 漂流無一, 許多田畓, 成沙作塘。 襄陽則府內百餘戶大小人家財畜, 一時漂沒, 渰死人物, 或父母子女, 或夫妻兄弟, 有全家淪溺者, 有沙汰壓死者, 閭閻街路, 哭聲徹天, 濱海之間, 積斃相枕。 高原則人家漂沒者, 一百七家, 牛馬雜畜, 亦多溺死。 金城、杅城、平康、洪川、楊口、鐵原, 水災亦爲慘酷。 慶尙道
              安東府, 本月二十日, 江漲大至, 漸成溟渤, 渺然不知津涯, 衝入府城, 南門客舍大廳及衙舍, 盡爲沈沒。 東南近郊所居官人及民人家舍, 盡爲衝激漂散而去, 各人家財, 全未收出, 蕩然一空, 三面子城, 亦爲崩頹。 映湖樓不知去處; 廬江書院盡數漂去, 大家世族百年家舍, 漂蕩無餘, 今此水災, 乃開闢以來之所未有者。 慶州則府內變爲大海, 閭舍無不墊沒; 善山則瀰滿廣野, 阡陌成海, 以至仁同、靈山、軍威、昌原、醴泉、迎日、義興、龍宮、高靈、尙州等官, 一樣牒報。 禮安、安東、靈山、草溪、宜寧、金海、昌原、咸安等官, 被害尤酷。 沿江公廨及民家衝盪漂沒, 蔽江而下流, 尸不知其數, 號哭徹天。 古之言大水者, 或謂懷山襄陵; 或謂之沈陸沒崗, 而恐未有如此之不可形言者, 其殘滅之狀, 有甚於當壬辰賊火之焚蕩乎。
地名: 慶州 (慶尚道, 府)
年: 1609.0

○司諫院啓曰: "目今虜情日益叵測, 邊鄙日漸疎虞, 若不有別樣擧措, 以爲綢繆之策, 則日後之患, 有不可勝言。 況內需司不有朝廷, 已定公事, 續續啓請, 破隊收布, 此竝與作隊而壞了矣。 請命廟堂商議, 悉簽內奴, 編作正軍。 慶州府尹權縉, 爲人浮薄, 前後反覆, 見棄於公論久矣。 加以前爲全羅御史, 顯有猖披之行, 又爲
              大同察訪, 多有不謹之誚。 及授本職, 物情皆以爲未便。 請命遞差。 (慶州以嶺南根本之地, 累經非人, 日就蕩敗, 將爲棄邑, 以才望聲績之人, 各別擇送。)" 答曰: "允。 內奴事已爲作隊從軍, 徐當觀勢爲之。"

○司諫院(連)啓曰: "(方希閔改正。) 當今民病之患, 莫甚於徭役之不均。 同是一國之民, 而苦歇懸殊, 其由只在於復戶一事。 稍有勢力者, 百般謀爲, 必入於復戶之類, 而只有貧殘無告最下之戶, 獨當許多賦役。 是故一邑之中, 復戶幾於過半, 而應役之戶無多。 愈偏而愈不堪支, 不久而有盡潰之虞, 寧不寒心哉? 臣等詳考法典本意, 蓋所謂復戶者, 復其家戶之役, 非復其田結之役也。 法典內應復其戶者, 其類至於二十六色之多, 一國之民, 不預於其中者無幾, 更有何民應徭役哉? 諸邑軍民、漕卒、水夫等類, 猶有可諉也, 至於鷹師、畫員、道流、理馬、承文院諸員、校書館唱准、京居各色書吏、匠人、樂工、樂生、醫女、女妓輩, 其類甚夥, 皆得復戶, 此等諸色人有何大段功勞, 而至復其田結之役哉? 只緣此輩皆有身上應供之役, 故許復其戶役也。 內官、醫官、譯官、律官、算學輩皆得復戶, 此等雖是衣冠之人, 而其人微賤, 慮其身旣供仕於朝, 而不能應其家戶之役故也。 且繕工監木匠, 當番則復戶云, 若果是田結之役, 則安能只復於上番之時乎? 法典內只擧內奴而不論內婢者, 蓋以奴有家戶, 而婢子則非主家戶者也。 果是田結之役, 則豈有奴婢之別乎? 大槪復戶條, 一則曰‘率丁五口, 或田五結以上者, 勿復’, 一則曰‘率丁五口, 或田五結以下者, (勿)
                〔竝〕
              復戶’云。 若復其田結, 則率丁不當論, 而應役田結, 亦當劃一定數, 
                [何]
              必曰以上以下也? 蓋男丁、田結多者, 雖不復其戶役, 如可矣; 男丁、田結及五口, 是殘戶也, 故復其戶役也。 且以十七事言之, 其中大事如採金、埋炭、吹鐵、燔灰等項, 皆向時烟戶之役也。 然則在祖宗朝, 烟戶之役, 尙且有所不免, 而今則欲竝與貢賦而俱免, 豈不異哉? 祖宗朝立法本意, 章章如是, 而有司之臣, 不能深加講明, 反覆陳啓, 以解生民倒懸之意, 而至於內官輩冒濫陳訴, 內需司自擅啓達, 皆蒙恩旨, 殊非王者一視同仁之政, 而有乖於宮、府一體之意。 臣等竊痛焉。 請凡干復戶, 一依祖宗朝立法之意, 只復其家戶之役。 伏見禮曹公事, 儒生巾服, 一依華制, 而各造別件, 分送于館學及八道, 趁此今番迎詔之日擧行云, 其用夏變陋之意, 甚盛也。 經亂之後, 物力竭盡, 公私赤立, 在朝諸臣, 其數無幾, 而供仕衣帽, 常患難備, 許多韋布, 一朝猝備, 勢所不及。 且京城, 物貨所萃, 工匠所在, 猶或可也, 至於外方貧殘校生輩, 萬無辦出之路。 雖或依樣草造, 亦不成形, 而反益華人之笑也。 請其公事姑勿擧行, 以待後日。 慶州, 嶺南根本之地, 且近邊徼, 其爲保障綢繆之計, 比諸他邑不同。 而物衆地大, 素稱難治, 必得文武兼備之人, 爲之鎭撫, 然後緩急, 庶有所賴。 新府尹姜綖, 性本弛緩, 決非剸劇之才。 請命遞差, 各別擇送。 (方希閔, 還收加資之命。)" 答曰: "允。 (方希閔已施勸獎之典, 還收則必有解體, 勿爲煩論。) 復戶事, 徐當發落。"
地名: 慶州 (慶尚道, 府)
年: 1615.0

○文擎天者, 自稱慶州校生, 初爲捕盜廳所捉, 囚於典獄。 自知罪大難免, 爲死中求生之計, 遂上變告。 其供辭曰: "癸丑年九月, 受都監興販綿布, 貿銀上來, 接置于主人家, 見失於偸兒, 放賣奴婢, 僅得償納。 以謁聖觀光, 習射于慕華館, 馳馬於迎詔門近處。 有名不知五六人, 托稱買馬, 率往于長興洞居金立信家, 更不言買馬之事, 沽酒饋之, 問以姓名, 不言而還。 翌日路上逢尹錡稱名者, 引往於東大門內第二橋邊主人家, 則昨日金立信家聚會人, 皆在其家。 又爲沽酒相飮, 出紙筆, 書以示之, 皆盟誓之言。 紙末書各人姓字, 其中三人, 已着署矣。 問曰: "此何事也?" 尹錡答曰: ‘汝着署則當言之。’ 着署而亦不言, 至黃昏始言曰: ‘吾等所爲之事, 汝亦爲之乎?’ 答曰: ‘當依汝等所爲。’ 尹錡曰: ‘吾及鄭好義則聚軍于忠淸道, 金立信、黃蘭秀聚軍于黃海道, 汝則慶尙道人也, 當與金慶男, 往慶尙道。’ 答曰: ‘當如所言。’ 方欲告變之際, 醴泉居忠贊衛李嗣音, 以徵債事, 囑于大將囚我, 遂告于典獄參奉。 少頃, 金慶男持諺書三十六名都目而來, 密言曰: ‘吾則不解文, 汝以眞書書之。 此乃前年逆謀聚軍之數也, 此書自前年爲之者也。’ 遂令獄官囚慶男, 捕盜軍官二人適在其處, 遂言尹錡、金立信、鄭好義、黃蘭秀姓名、居住, 使之捕捉囚之。 金弘俊稱名人, 適然來到, 金慶男亦自謂同黨, 令獄官囚之。 當初同謀六人中, 崔時望以推奴事, 被囚於南陽, 金友立時在京中。 都目中三十餘人, 各有其黨, 魁首則前楊口縣監李庭男也。 欲於祔太廟時, 聚軍謀逆。 與金慶男面質, 則可知虛實也。" 

○金慶男供: "今年二月晦間, 被訟於刑曹, 囚在獄中, 文擎天以都監貿易無面事, 亦在囚中, 三日同處, 始得相知。 蒙放後, 卽往肅川, 七月還京。 八月十四日, 始逢擎天於李直講弘燁家, 以放賣奴婢事, 在其處。 直講曰: ‘文擎天根本出處, 未能知之。 渠之奴婢, 豈可輕易買得乎? 汝可訪問, 可信與否及居在何處緣由而來。’ 退而訪問, 則
                擎天自稱慶州
              人, 今年始以都監事上京, 居在鑄字洞云矣。 以其所言, 往傳于直講, 直講遂買其婢。 擎天因訴曰:　‘同道人李嗣音以貸布不償之故, 呈于捕盜廳, 將欲囚我, 以此爲悶。’ 直講使率擎天, 往問于捕盜廳, 往則大將已罷坐而部將見擎天, 卽爲捉囚。 厥後聞之, 則擎天到處欺人, 放賣奴婢, 貸用人家財物, 而全不還償, 見欺之人, 同力圖之, 使不得脫囚。 昨日以直講所賣奴婢, 尙不現納, 欲使推納其婢, 或欲還徵其價, 躬往獄中問之, 則獄官不意枷杻我囚之, 莫知其由。 旣囚之後, 擎天謂我曰: ‘今日自以逆謀告變矣。 汝以同謀納招, 則可以生矣, 不然則必死矣。 汝須書各人姓名十餘給我, 同爲告變之人可也。 吾已書汝名, 告于獄官, 汝須以李庭男爲首倡可也。’ 答曰: ‘我本不知李庭男名, 豈可爲此事, 曖昧之人以逆賊言之? 面質之時, 吾當必死。 以此以彼, 皆死而已。’ 擎天曰:　‘與我同辭, 則不死。’ 擎天移來禁府之際, 向我叱之曰: ‘汝不從吾言, 汝當死矣。’ 獄卒亦皆聞之。"
地名: 慶州 (慶尚道, 府)
年: 1622.0

○壬戌六月二十二日丙戌持平韓正國啓曰: "伏覩尹銑待罪啓辭, 因金振聲陷臣, 墮地而壓鬢, 落井而下石, 不遺餘力, 至以先正己而正人爲大旨, 未知銑能先正己而責臣乎。 銑之爲物, 無復人理。 得罪於師丈之門, 則自以明皇喪國爲譬; 行淫於官府之倡, 則人以佳人墮淚作詩。 當戊申國恤之初, 以衰絰布帽, 出入人家行廊, 卽臣兄婢夫也。 在慶州作倅之時, 去先塋不遠之地, 一不往省, 卽嶺人之共憤也。 此等罪惡, 爲倫紀大賊, 其他居官麤鄙, 持心奸巧, 固不可汚口也。 今者臣之鄕奴, 不知國禁, 數介枯松, 設或取來, 豈臣之所知而因此售其巧計, 不亦慘乎? 旣嗾振聲而呈疏, 旋又接踵而陳啓, 蛇舌所掉, 蜮弩遽發, 彼振聲之憑勢作孽, 固不足道, 銑之陷臣, 何至此極乎? 所謂推捉府吏者, 臣在臺廳, 欲問坊人, 請號前例而招其執吏, 則銑乃不送而反做此言。 銑旣囚憲府下人, 反以許多說話, 爲自免地, 終不覺其欺罔, 又何誅乎? 臣之兄弟, 素知銑之惡行, 銑之含毒伺隙, 庸有極乎? 市井之人, 自銑作尹, 道路所過, 指爲鑽穴細賊。 蓋銑使其蓄物, 必受犯罪人賂物然後放之, 其賂墨之謗, 固所甘心。 臣雖駑劣, 豈可使迷奴, 行賂於銑而求放乎? 臣身爲臺官, 致此醜詆, 請命遞斥(臣職)。" 答曰: "勿辭。"
地名: 慶州 (慶尚道, 府)
年: 1665.0

○慶州弑父罪人李萬伏誅。 初慶州人李慶楙, 踈其妻, 其妻郭英怨之, 與其子萬及婢玉梅等, 同戶人林龍、士男、崔德昌、巖外、致萬等, 乘夜結黨, 斫殺慶懋。 監司以聞, 上特遣敬差官申厚載按問。 厚載未至, 而英先斃於獄中, 萬及同黨皆就服, 遂拿致鞫問於禁府。 上以李萬窮凶極惡, 不可一刻容息於覆載間, 命勿拘弦望忌, 卽行刑。 婢玉梅及同黨士男處斬, 餘皆分等定罪。

○己巳/慶州弑父罪人李萬伏誅。 初慶州人李慶楙, 踈其妻, 其妻郭英怨之, 與其子萬及婢玉梅及同戶人士男等, 乘夜結黨, 斫殺慶懋。 監司以聞, 上遣敬差官申厚載按問, 厚載未至而英先斃於獄中。 萬黨皆就服, 遂拿致鞫問於禁府, 上以李萬窮凶極惡, 不可一日容息於覆載間, 命勿拘弦望忌, 卽行刑, 玉梅及同黨士男處斬, 餘皆分等定罪。 降慶州府尹爲府使, 罷其倅。 慶州是舊都, 例當降一等爲牧使, 而以李萬弑逆之變, 振古所無, 不可以常例處之, 故特降府使。
地名: 慶州 (慶尚道, 府)
年: 1716.0

○憲府啓曰: "慶州府尹鄭必東, 本以庸瑣之人, 諂附權門, 躬掌鄙屑之役, 猥授西邑, 厚招貪饕之誚。 本職之除, 大是人望之外, 蠱惑邑婢, 多有駭擧。 本府所置蔘田, 以備進供之需, 而稱以藥用, 取採無節。 如此之人, 不可仍置, 請罷職。 果川縣監李箕佐, 爲人庸騃, 全不省事, 吏緣爲奸, 尸居罔聞。 糶糴之際, 多招民謗, 不治之聲, 傳播京外。 請罷職。" 上竝不從。
地名: 慶州 (慶尚道, 府)
年: 1721.0

○憲府
                【持平李廷熽】
              申前啓, 仍啓曰: "壽進宮, 乃無後大君、王子、公主、後宮奉祭之所, 而明善、明惠兩公主房及昭儀房, 亦無後宮房也。 若以明善、明惠兩公主及昭儀房, 移屬於壽進宮後, 田結、奴婢可罷者罷之, 可存者存之, 則庶除一分之弊。 請令廟堂, 劃卽擧行。" 又劾: "慶州討捕使崔道章, 治盜之際, 不分虛實, 而徑施酷杖, 枉殺無辜。 以所昵妖妓之親屬, 差定軍官, 一視賂物之多寡, 任其捕治之操縱, 請罷職不敍。" 上竝不從。
地名: 慶州 (慶尚道, 府)
年: 1731.0

○設鞫于本府, 問成琢以封書中, 與允中酬酢狀, 琢供: "麟佐凶檄中, 擧密豐者, 欲除去密豐, 而驪興則南人之所戴云。 又以戊申賊, 恃京中內應, 世弘爲八路從約長。" 又曰: "朝貴交通之簡, 皆入於淸州賊陣, 而草野則根在於嶺南安東。" 問朝貴爲誰, 則允中低聲擧李光佐、李森、權以鎭之名。 故驚問從何得聞, 則允中曰: "聞於李世岳。 世岳, 卽百全之子也。 百全與麟佐父弘德, 爲曺夏周之壻, 世岳、麟佐爲姨從, 情若兄弟。 戊申, 世岳入麟佐陣中, 爛熳相議, 夏周之子景洙、景泗, 亦知情同參者也。" 又曰: "嶺南有三望士, 慶州
              崔光斗、安東
              權榘、善山
              李燾也。" 又曰: "草綠大將鼠猫大將之說, 盛行於嶺南, 其意則俗云: ‘草綠同色也。’ 鼠猫, 以大小鼠共盛一甕, 則大者呑小, 故目大鼠以鼠猫, 草綠ㆍ鼠猫之稱, 蓋指出征人之多其黨名者而發也。" 又曰: "思孝奴金重輝, 能文伶俐, 今春來見允中曰: ‘新天地出後, 當有好事。’ 云矣, 未久思孝子道隆書促重輝, 使之上來, 若覈重輝, 則必知同黨矣。" 又曰: "今海南騷屑大播。 二月本縣白日場, 以激發潛龍志爲賦題, 多士不製而出。" 又供: "長興
              鄭德載, 今春來見允中曰: "以潭陽火藥事, 人言狼藉, 兵使趙儆欲爲狀啓, 而思孝勸止之。" 又供: "丁未穡事大登, 翌春市價, 一緡幾至十斗, 御史嚴禁海船, 使不得漕運者, 欲留爲賊糧之計也。 欲以此往告於兵判, 要卽上聞而阻閽矣。" 問重輝, 不服。
地名: 慶州 (慶尚道, 府)
年: 1791.0

○乙巳/慶州府尹姜彛正辭陛, 上召見曰: "奴婢査摠之擧, 係是導和之政。 其若逃役已久, 通婚平民, 幾爲良人者, 竝爲刷還, 則是豈予意? 須體寧失之義, 設或不足於元數, 不必窮源採本, 盡數爬剔也。"
地名: 慶州 (慶尚道, 府)
年: 1798.0

○慶州府尹吳鼎源, 應旨上疏, 條陳邑弊, 批曰: "所陳內寺奴婢之弊, 益聞其所不聞。 無辜齎怨, 尙云切矜, 竝不知生人之理者, 尤豈不爲干和之一大端? 而矯捄之擧, 稽至于今, 非出於悠泛。 誠以磨礪, 須如百鍊, 可能行之永久。 論列捄弊諸件, 令籌坐諸臣, 各陳意見, 使之稟處。" 備邊司覆啓言: "其一, 本州還穀事。 拯米代錢, 猶或可也, 而還穀代錢, 事極可駭。 旣已登徹之後, 首犯及掩置守令, 不可置之, 竝令該府拿問。 至於今年之定分, 數捧本穀, 待明秋畢捧之論, 蓋出權宜, 而春授詳定之價, 秋納極貴之穀, 則雖曰分數, 民之受害, 當復如何? 以錢還捧, 待明秋換作本穀, 似爲目下便民之政, 亦無日後侵欺之慮, 以此分付。 其一, 寺奴婢、內奴婢、尙衣院奴婢變通事。 行左參贊鄭民始以爲: ‘寺奴婢之尙未變通者, 槪以終未得良策也。 良丁代充, 亦是議論中一事, 此亦多難便之端, 恐未可輕議。’ 吏曹判書金文淳以爲: ‘以良代奴, 雖非經法, 京司比摠, 旣難減摠, 隱漏査括, 亦無其路, 如欲矯捄, 則良水軍之例, 庶或爲傍援之道。’ 兵曹判書李時秀以爲: ‘良役代充, 蓋出於一時彌縫之論, 而奴與良, 名實逈異, 不改其實, 而只據其名, 終未穩當。’ 行禮曹判書趙尙鎭以爲: ‘奴婢虛額之弊, 實是衆民之至冤, 諸路之痼瘼, 而査括之令, 每患隱漏, 防貢之議, 亦無變通。 京司比摠, 則旣無以尅減, 惟有良水軍傍照之例, 或爲一分矯弊之道。’ 戶曹判書趙鎭寬以爲: ‘庚辰年間, 先臣曮, 待罪嶺伯時, 以其切矜之狀, 狀請査正, 免給殆累千。 其代以防奴軍移充, 而防奴之代, 以良丁充之。 蓋以奴婢之名額, 猝難減革, 而防軍亦是寺奴, 則其爲賤名, 無間彼此, 以此防軍, 充彼奴額, 猶爲目下矯捄之道故也。 伊時此弊, 殆減幾分, 到今弊端, 又復如前, 臣之愚見, 於先臣已施之外, 無他可陳之策。’ 漢城左尹申大顯以爲: ‘以良換充之論, 庶爲目下矯捄之道。’ 漢城右尹李漢豐以爲: ‘減額旣難輕議, 換良亦係更張。 矯捄之方, 有不敢遽然臆對。’ 行護軍徐龍輔以爲: ‘年久虛額, 旣無査栝之勢, 京司比摠, 又無酌減之道, 則惟換良一事, 庶或爲一分矯捄之方。’ 行左承旨李書九以爲: ‘奴婢之換作良役, 識者言之多矣, 此固出於一時捄弊之論, 而除非大更張大變通, 則此等牽補架漏之策, 反不如仍舊貫, 而時加査正, 不至更生別弊, 恐似得宜。’ 其一, 封進全鰒, 依前移貿事。 土貢之義, 惟當以土産之最佳者封進, 依前移貿之說, 未知其可。 別無可以覆奏者。" 敎曰: "內、寺、院奴婢事, 戶判獻議中, 庚辰年間矯捄條件, 令道臣, 相考營上文簿, 仍又遍探慶州外諸邑, 不得不一同矯改, 消詳論理, 措劃狀聞。 進上全鰒, 近果依前下飭敎擧行, 而民邑有弊與否, 使之報來後草記。 而左兵營封進, 下輩無於前之誅求, 爲小民難支之端, 逗遛海村, 一鰒之費, 恰爲一緍, 該兵使嚴處, 亦令時兵使, 査出近年行惡之類, 該裨海邊嚴棍回示充軍, 仍以永爲除弊之道, 詳究狀聞。 萬一不謹擧行, 又或不卽査究, 該帥臣, 當別樣重勘。 而外此海弊申禁, 今才三年, 爲弊依舊云。 寧有如許紀綱? 亦令道臣, 摘發首先毁劃之該帥, 以其姓名報來, 仍令該曹, 施以違制之律。"
地名: 慶州 (慶尚道, 府)
年: 1814.0

○禮曹, 以各式年京外忠、孝、烈狀報政府, 分等抄啓。 忠臣旌閭秩。
                【京居故學生李興植, 辛未西賊時, 從其兄祜植, 郭山任所及賊突入奮罵遇害。】
              孝子旌閭秩。
                【京居故府使沈養之, 故庶尹丁志德, 故良人池道榮, 故副正申韺, 故都正黃運祚, 贈敎官李復運, 故學生韓光益, 故童蒙愼根秀, 水原府故正言崔道文, 故進士崔受復, 積城庶人李厚孫, 鎭岑故士人柳東爀, 全州故士人趙大壽, 延安故官奴李昌梅, 安邊故學生柳仁淸, 咸興故學生朱欽烈。】
              孝婦旌閭秩。
                【豐川閑良朴震杓母崔姓, 原州故業儒李童錫妻金氏。】
              烈女旌閭秩。
                【京居故士人申錫殷妻愼氏, 故士人沈宅模妻李氏, 故將仕郞朴敬植妻郭氏, 故學生李明誠妻韓氏, 故學生趙旭永妻洪氏, 故出身徐命俊妻金姓, 故學生李羲龜妻兪氏, 故學生南秉憲妻徐氏, 故通德郞鄭昇燠妻李氏, 士人愼師一妻元氏, 故學生許晩妻李氏, 士人權仁壽妻李氏, 故學生尹佐烈妻李氏, 開城府故士人林景立妻朴氏, 故副司果劉順龍妻張氏, 水原府故下吏羅繼述妻朴姓, 故旗牌官朴奎淵妻兪姓, 始興故學生柳最寅妻金氏, 永平故學生金學禮妻成氏, 陽川故士人權攸妻丁氏, 公州贈參判崔相奎妻文氏, 淸安故士人洪在範妻金氏, 天安故良人白東齊妻崔姓, 臨陂故士人趙益淳妻金氏, 金堤故士人李晩得妻朴氏, 光州故閑良吳次培妻白姓, 法聖故閑良宋允之妻朴姓, 古阜故士人李始采妻柳氏, 大丘故士人李咸厚妻尹氏, 永川故良人朴千億妻崔姓, 聞慶故士人鄭渭妻申氏, 英陽故士人李壽延妻李氏, 居昌故士人卞東賢妻李氏, 靈山故學生裵允徽妻權氏, 昌原故業儒朴擎天妻裵氏, 慶州故士人崔宗白妻鄭氏, 楊口故學生鄭橒厦妻朴氏, 洪川故士人閔建洙妾李姓, 安峽故學生李㫼妻李氏, 春川故士人崔瑞妻李氏, 海州故士人李尙祖妻梁氏, 黃州故士人安得濟妻金氏, 瑞興故閑良嚴東延妻吳姓, 義州故士人白允希妻趙氏, 成川故學生金大白妻金氏, 故學生洪尙一妻朴氏, 順川故學生李昌國妻金氏, 嘉山故學生金仁識妻吳氏, 安北兵營吏金錫履妻金氏, 厚州鄕人元光華妻姜氏, 鏡城故學生玄啇枻妻鄭氏。】
              孝女旌閭秩。
                【大丘故士人李咸厚兩女兒。】
              忠臣贈職秩。
                【居昌故監務李智活, 端宗遜位, 棄官自靖者也。 溫陽故士人姜玳, 戊申逆變, 倡義討賊者也。 晋州故義兵將許國柱, 倭變倡義入守晋陽者也。 慶州故奉事白
                  以昭, 倭變倡義丁酉戰亡者也。 慶山故參議張夢紀, 倭變倡義殉節於唐橋之戰者也。】
              孝子贈職秩。
                【京居故通德郞金義集, 故學生尹恒東、李羲龜、南鏽, 水原府故士人金星烈, 開城府故士人韓道奕、禹得龍, 富平故衛率南淵, 洪陽故進士李彪, 藍浦故通德郞李基商, 報恩故僉知黃遇河, 故士人宋保相, 沃川故士人鄭利濟, 鎭岑故士人李乘, 牙山故士人朴履和, 長興故士人趙碩泰, 全州故郡守李汝忠, 興陽故士人秦聖夏, 羅州故士人羅尙紀, 彦陽故進士徐錫麟, 金山故士人曺世龍, 安義故學生愼守沉、知禮故學生李衒績, 晋州故學生鄭鉉毅, 安東故生員申光集, 平海故士人黃命圭, 洪川故士人閔光魯、閔百珍, 春川故學生韓德祚, 海州故士人金百源, 長淵故士人白鴻儀。】